burgasdotpro/wikipedia huggingface dataset:
FK Lokomotiv (Moskva)

Futboľnyj klub Lokomotiv Moskva () je futbalový klub so sídlom v Moskve, hrajúci v najvyššej súťaži. Farby klubu sú červená a zelená.
Klub bol založený v roku 1923 pod názvom KOR (Klub októbrovej revolúcie).
Lokomotíva Košice

Lokomotíva Košice môže byť:
Mars superliga 2001/2002

Mars superliga v sezóne 2001/02 bol v poradí 9. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.
Ferdinand Georg Frobenius

Ferdinand Georg Frobenius (* 26. október 1849, Charlottenburg, Nemecko, vtedy Prusko – † 31. august 1917, Berlín, Nemecko, vtedy Nemecké cisárstvo) bol nemecký matematik a študent Karla Weierstrassa. Je známy predovšetkým vďaka práci v oblastiach diferenciálnych rovníc, teórie grúp a teórie čísel. Ako prvý tiež podal úplný dôkaz Cayleyho-Hamiltonovej vety. Je po ňom pomenované veľké množstvo matematických viet a konceptov.
Ladislav Pecko

Ladislav Pecko(* 27. jún 1968) je bývalý slovenský futbalový reprezentant a futbalový tréner. Hrával na poste pravého obrancu a patrí k najlepším hráčom Slovana Bratislava v celej jeho histórii. V roku 2009 ako tréner priviedol Slovan k titulu po desiatich rokoch. V roku 2010 trénersky prevzal slovenský Corgoňligový tím 1. FC Tatran Prešov, kde nahradil Romana Pivarníka. Klub zmenu trénera učinil kvôli zlým výsledkom seniorského A-mužstva (5 prehier, 1 remíza, pozn.). V júni 2011 však Tatran spoluprácu s Lacom ukončil, aj napriek udržaniu sa klubu v Corgoň lige, čo bolo nepochybne jeho zásluhou. Zároveň s ním klub opustil aj jeho asistent Vladimír Kinder.
Úspechy.
Ako hráč
Ako tréner
Sport Club Corinthians Paulista

Sport Club Corinthians Paulista je brazílsky športový klub sídliaci v São Paulo. Klubové farby Corinthians sú čierna a biela. Klub je známy pre jeho futbalový tím, ktorý hrá brazílsku najvyššiu súťaž.
Futbalový klub bol založený v roku 1910 skupinou robotníkov. Patrí k najúspešnejším brazílskym futbalovým klubom, 5-násobným majstrom Brazílie a 26-násobným majstrom São Paula.
Hráči klubu.
Súčasná zostava:
 
"Legenda: B - Brankár, O - Obranca, Z - Záložník, Ú - Útočník"
Externé odkazy.
Márcio Amoroso

Márcio Amoroso dos Santos (* 5. júl 1974, Brasília) je bývalý brazílsky futbalista. Hrával na poste útočníka. Pôsobil vo viacerých krajinách, okrem domácej najvyššej súťaži aj v Japonsku, Taliansku, Nemecku, Španielsku a Grécku.
Majstrovstvá sveta v ľadovom hokeji 2015

Majstrovstvá sveta v ľadovom hokeji 2015 sa konali v Česku. Rozhodlo sa o tom 21. mája 2010 na kongrese IIHF v Kolíne nad Rýnom. Boli to 79. majstrovstvá sveta v ľadovom hokeji v poradí. Zápasy sa hrali v Prahe (O2 Aréna) a Ostrave (ČEZ Aréna), teda na tých istých štadiónoch, na ktorých sa konali zápasy MS v ľadovom hokeji 2004. Majstrom sveta sa po ôsmich rokoch stala Kanada, ktorá porazila obhajcu titulu Rusko pomerom 6 : 1. V boji o bronz sa z víťazstva tešil tím USA, ktorý porazil domáce Česko 3 : 1 a získal bronz po dvoch rokoch.
Základné skupiny.
Organizátori vymenili Slovensko za Švajčiarsko, aby hrali Slováci v Ostrave.
Skupina A (Praha)
Skupina B (Ostrava) 
Kanadské bodovanie.
Hodnotenie brankárov.
Poradie piatich najlepších brankárov podľa úspešnosti zásahov v percentách, brankár musí mať odohrané minimálne 40 % hracieho času za svoj tím.
"Čas = Čas na ľade (minúty:sekundy); IK = Inkasované góly; PGZ = Priemer gólov na zápas; SNB = Strely na bránku; Úsp% = Percento úspešných zásahov; ČK = Čisté kontá"
Clive Burr

Clive Burr (* 8. marec 1957, Londýn – † 12. marec 2013) bol britský bubeník, známy svojím pôsobením v kapele Iron Maiden medzi rokmi 1980 a 1982. 
Hudobná kariéra.
Predtým hral Burr v skupine Samson. K Iron Maiden sa pripojil roku 1979, v ktorej poznal vtedajšieho gitaristu Dennisa Strattona. So skupinou nahral tri albumy: "Iron Maiden", "Killers" a zlomovú platňu "The Number of the Beast". Z kapely odišiel roku 1982 kvôli stresujúcemu programu a osobným problémom. Nahradil ho súčasný bubeník Nicko McBrain. Burr sa spolupodielal na písaní piesne „Gangland“ pre "The Number of the Beast". Jeho ďalšia pieseň, „Total Eclipse“ bola pridaná ako b-strana singla "Run to the Hills" a neskôr ju dali na remasterovaný CD tohoto albumu.
Po odchodu z Iron Maiden hral Burr krátko vo francúzskej kapele Trust, kde si vymenil bicie s McBrainom, a krátko hral v americkej kapele Alcatrazz. Objavil sa aj v krátkodobo fungujúcej kapele Gogmagog, kde spieval Paul Di'Anno, bývalý spevák Iron Maiden a na gitaru hral ich budúci gitarista Janick Gers. Burr si tiež založil kapelu známu ako Clive Burr’s Escape (neskôr Stratus) spolu s bývalými kolegami z Praying Mantis, ale vydali len jeden album a rozpadli sa. Burr sa potom pripojil k Dee Sniderovi z Twisted Sister a dali dohromady skupinu Desperado, ktorá sa nikdy naplno nerozvinula kvôli nezhodám s nahrávacou spoločnosťou. V deväťdesiatych rokoch hral s britskými kapelami Praying Mantis a Elixir, ale nestal sa členom ani jednej z nich.
Roztrúsená skleróza a charita.
Lekári mu diagnostikovali roztrúsenú sklerózu, ktorej liečba ho priviedla do značných dlhov. Iron Maiden usporiadali sériu charitatívnych koncertov a zapojili sa do založenia nadácie pre financovanie výskumu roztrúsenej sklerózy „Clive Burr MS Trust Fund“. Burra choroba časom pripútala na invalidný vozík.
Stal sa tiež patrónom charitatívneho spolku Clive Aid, založeného roku 2004. Clive Aid pomáha zhromažďovať financie na programy liečby rakoviny a roztrúsenej sklerózy organizovaním koncertov po celom svete.
Londýnske Hard Rock Cafe získalo v roku 2005 bicie s Burrovým podpisom.
Nástroje.
Na dvoch albumoch s Iron Maiden hral Clive na bubny Ludwig a činely Paiste. Jeho najslávnejšou súpravou boli bicie Tama, ktoré používal v roku 1982 na "Beast on the Road Tour".
Neon Knights

„Neon Knights“ je pieseň britskej heavymetalovej kapely Black Sabbath z ich albumu "Heaven and Hell" (1980). Je to úvodná skladba. Naspieval ju americký spevák Ronnie James Dio a bol to jeho prvý album s Black Sabbath po odchodu Ozzyho Osbourna.
Text piesne je plný mýtov, legiend a stredovekej kultúry. Objavuje sa tu kapitán, „neónoví rytieri", draci, krvaví anjeli, králi, šakaly a krížové výpravy. Text napísal Dio ako poslednú pieseň pre tento album a je to jediný text, na ktorom spolupracoval tiež basgitarista Geezer Butler (hlavný textár z éry Ozzyho Osbourna), pretože nevedel, či chce v kapele zostať.
Pieseň sa stala súčasťou živých koncertov s Diom a často ju spievali i nasledujúci speváci kapely. Skupina Heaven and Hell ju hrala ako prídavok a občas i Diova sólová kapela.
Tony Martin (spevák)

Anthony Philip Harford, (* 19. apríl 1957) je rockový spevák, najznámejší zo svojho pôsobenia v kapele Black Sabbath medzi rokmi 1987 a 1991 a 1993 až 1997. Po Ozzym Osbournovi vydržal Martin s kapelou druhý najdlhší čas ako spevák. Po odchode od Black Sabbath sa zapojoval do rôznych iných projektov (napr. Tony Martin Band, M3, The Alliance, Misha Calvin, The Cage, Giuntini Project II, album "Psychofantasy" kapely Phenomena). 
Napriek tomu, že Martin vystupuje ako vokalista, je tiež multiinštrumentalistom a v jednom rozhovore tvrdil, že vie hrať na gitaru, basgitaru, bicie, husle, klávesy, harmoniku, gajdy, and Panovu flautu. To dokázal aj na svojom albume z roku 2005 ("Scream"), kde spieval, hral na basgitaru, bicie, husle a nahral tiež dodatočné gitarové party.
Diskografia.
Black Sabbath.
Štúdiové albumy:
Koncertné albumy:
Kompilácie:
Oskar Perron

Oskar Perron (* 7. máj 1880, Frankenthal, Nemecko, vtedy Nemecké cisárstvo – † 22. február 1975, Mníchov, Nemecko) bol nemecký matematik zaoberajúci sa predovšetkým diferenciálnymi rovnicami, ale aj algebrou, analytickou teóriou čísel, či harmonickými funkciami. Spoločne s Ferdinandom Georgom Frobeniom je spoluautorom tzv. Perronovej-Frobeniovej vety, dôležitého výsledku v oblasti lineárnej algebry. Je tiež pôvodcom jednej z možných definícií integrálu dnes známeho ako Henstockov-Kurzweilov integrál.
Robert Brout

Robert Brout (* 14. jún 1928, New York, USA – † 3. máj 2011, Linkebeek, Belgicko) bol belgický teoretický fyzik amerického pôvodu.. 
Preslávil sa predovšetkým vďaka svojej práci v časticovej fyzike. Je nositeľom Wolfovej ceny za fyziku za rok 2004.
François Englert

François Englert (* 6. november 1932, Brusel, Belgicko) je belgický teoretický fyzik. Je známy vďaka práci v časticovej fyzike, štatistickej fyzike, kvantovej teórii poľa, kozmológii, teórii strún a supergravitácii. Je nositeľom Wolfovej ceny za fyziku za rok 2004 a Nobelovej ceny za fyziku za rok 2013 za objav Higgsovho mechanizmu spoločne s Petrom Higgsom.
Životopis.
Počas nemeckej okupácie Belgicka počas druhej svetovej vojny žil v rôznych detských domovoch v mestách Dinant, Lustin, Stoumont a Annevoie-Rouillon.
V roku 1955 vyštudoval elektrotechniku na Université Libre de Bruxelles (ULB), kde v roku 1959 obhájil titul Ph.D.. V rokoch 1959 – 1961 pôsobil na americkej Cornell University.
Od roku 1961 začal pôsobiť na ULB, od roku 1964 ako profesor a v rokoch 1980 – 1998 ako riaditeľ miestneho pracoviska teoretickej fyziky, spoločne s Robertom Broutom. Od roku 1998 je emeritným profesorom tejto univerzity.
Peter Higgs

Peter Ware Higgs (* 29. máj 1929, Newcastle upon Tyne† 8. apríl 2024, Edinburgh) bol anglický teoretický fyzik známy predovšetkým vďaka práci v časticovej fyzike.
Bol autorom teoretického modelu známeho ako Higgsov mechanizmus, vďaka ktorému v roku 1964 predpovedal existenciu častice dnes nazývanej Higgsov bozón. Článok, v ktorom predpokladal existenciu subatomárnej častice, zaslal časopisu Physical Letters, no editori z CERN-u ho odmietli s tým, že „je bez zjavného významu pre fyziku“. Na čo Higgs článok doplnil o nový odsek a poslal ho ďalšiemu časopisu Physical Review Letters, ktorý ho vydal na jeseň 1964. 4. júla 2012 bola existencia tejto častice predbežne dokázaná dvomi nezávislými vedeckými tímami (ATLAS a CMS) pracujúcimi na Veľkom hadrónovom urýchlovači v Európskej organizácii pre jadrový výskum. Dnes je Higgsov bozón súčasťou štandardného modelu.
Bol nositeľom Wolfovej ceny za fyziku za rok 2004 a Nobelovej ceny za fyziku za rok 2013.
Paul Émile Appell

Paul Émile Appell (* 27. september 1855, Štrasburg, Francúzsko - † 24. október 1930, Paríž, Francúzsko), známy aj ako M. P. Appell ("Monsieur Paul Appell"), bol francúzsky matematik. 
Je známy predovšetkým vďaka tzv. Appellovým polynómom. Zaoberal sa tiež projektívnou geometriou, algebrickými funkciami, diferenciálnymi rovnicami a komplexnou analýzou.
Appellova postupnosť

Appellova postupnosť, je v matematike ľubovoľná postupnosť polynómov formula_1, ktorá spĺňa vzťah
a kde formula_3 je nenulová konštanta. Takéto polynómy sa tiež nazývajú Appellove polynómy.
Najjednoduchšou Appellovou postupnosťou je postupnosť formula_4. Inými príkladmi sú Hermitove polynómy, Bernoulliho polynómy, či Eulerove polynómy. Každá Appellova postupnosť je zároveň Shefferovou postupnosťou, opačná inklúzia neplatí. Appellove postupnosti sú pomenované podľa matematika Paula Émila Appella.
Michel Chasles

Michel Floréal Chasles (* 15. november 1793, Épernon, Francúzsko – † 18. december 1880, Paríž) bol francúzsky matematik. &lt;br&gt;
Zaoberal sa predovšetkým projektívnou geometriou, ale aj algebraickou geometriou a mechanikou. 
Jeho meno sa nachádza na zozname 72 vedcov na Eiffelovej veži.
Sophie Germainová

Marie-Sophie Germainová (* 1. apríl 1776, Paríž, Francúzsko – † 27. jún 1831, Paríž) bola francúzska matematička, fyzička a filozofka.
Napriek ťažkostiam vyplývajúcim z jej pohlavia nadobudla matematické vzdelanie z kníh jej otca a z korešpondencie s matematikmi ako Joseph Louis Lagrange, Adrien-Marie Legendre a Carl Friedrich Gauss. Neskôr, napriek tomu, že sa matematikou nikdy neživila, položila základy teórie pružnosti. Významná je tiež jej práca okolo veľkej Fermatovej vety.
Okrem matematiky sa zaoberala aj filozofiou, psychológiou a sociológiou. Jej filozofiu vysoko uznával zakladateľ pozitivizmu, Auguste Comte.
Bola prvou ženou, ktorá sa mohla zúčastňovať zasadnutí v Institut de France. Pokračovala v sólovej práci a korešpondencii až do svojej smrti v roku 1831, zomrela na rakovinu prsníka.
Zaujímavosť.
Jej meno nie je medzi 72 menami významných osobností na Eiffelovej veži, hoci bez základov teórie pružnosti, ktoré položila, by nebolo postavenie takto konštruovanej veže vôbec možné. Jej životopisec John Augustine Zahm (píšuci pod pseudonymom H. J. Mozans) predpokladal, že bola zo zoznamu vylúčená len preto, že bola žena.
Projektívna geometria

Projektívna geometria je oblasť matematiky, ktorá skúma geometrické vzťahy invariantné vzhľadom na najvšeobecnejší typ lineárnych transformácií, tzv. projektívne transformácie. Afinná geometria, metrická geometria a euklidovská geometria sú jej špeciálne prípady.
Gene Hackman

Gene Hackman (rodné meno Eugene Alden Hackman; * 30. január 1930, San Bernardino, Kalifornia, USA) je bývalý americký herec a spisovateľ. V súčasnosti je na dôchodku.
Počas svojej kariéry, ktorá trvala viac ako 60 rokov, Gene Hackman dostal dve Ceny Akadémie, dvakrát získal cenu Britskej akadémie filmového a televízneho umenia (BAFTA Awards), má štyri Zlaté glóbusy, je držiteľom Ceny Združenia filmových a televíznych hercov a Strieborného medveďa za najlepšieho herca.
Medzi Hackmanovými dvoma Cenami Akadémie je jedna pre Najlepšieho herca, za jeho postavu Jimmy „Pepek“ Doyle v uznávanom trileri Williama Friedkina "Francúzska spojka" (1971), druhého Oscara má ako herec vo vedľajšej úlohe za postavu Little Bill Daggetta vo westerne Clinta Eastwooda, "Nezmieriteľní" (1992). Gene Hackman bol na Oscarov nominovaný aj za úlohy vo filmoch "Bonnie a Clyde" (1967), "Nikdy som nespieval svojmu otcovi" (1970) a "Mississippi v plameňoch" (1988).
Hackman sa preslávil aj stvárnením postavy Lexa Luthora vo filme "Superman" (1978), ako aj v jeho pokračovaniach: "Superman II" (1980) a "" (1987). Hral aj vo filme "Dobrodružstvo Poseidona" (1972), v trileri "Rozhovor" (1974), "Červení" (1981), "Hráči z Indiany" (1986), "Bez východiska" (1987), "Chyťte ho!" (1995), "Karmínový príliv" (1995), "Vtáčia klietka" (1996), "Absolútna moc" (1997) a "Taká zvláštna rodinka" (2001).
Medzinárodné letisko Ferenca Liszta Budapešť

Medzinárodné letisko Ferenca Liszta Budapešť (), pôvodne nazývané Medzinárodné letisko Budapešť-Ferihegy, (IATA: BUD, ICAO: LHBP) je najväčšie a najvýznamnejšie letisko v Maďarsku. Leží na okraji mesta Budapešť. Letisko je najväčšie z 5 medzinárodných letísk v Maďarsku. Ponúka medzinárodné spojenia väčšinou po Európe, ale aj do Afriky, Severnej Ameriky a tiež na Blízky východ.
Dejiny.
Myšlienka na výstavbu nového letiska v Budapešti vznikla v roku 1938. Návrhár Károly Dávid Jr. (1903 - 1973), ktorý bol jedným z pôvodcov moderného maďarského architektonického umenia, sníval o výstavbe budovy, ktorá by zo vzduchu pripomínala lietadlo. Práce sa začali v roku 1942. S maďarskou metropolou Budapešť spája letisko dlhá rýchlostná cesta. Počas sovietskej okupácie bolo nedostavané letisko veľmi poškodené.
Rekonštrukcia (1947 – 1950).
V roku 1947 bolo rozhodnuté, že letisko bude zrekonštruované na civilné využitie. V rámci trojročného plánu bola výstavba letiska za 40 miliónov forintov schválená. Slávnostné otvorenie letiska sa konalo v máji 1950. Pri tejto príležitosti vznikla Magyar-Szovjet Polgári Légiforgalmi Rt. (Maďarsko-sovietske civilné letectvo). Maďarské aerolínie Magyar Légiforgalmi Vállalat vznikli 25. novembra 1954. Prvé pravidelné linky so spoločnosťou MALÉV začali lietať v lete 1956 do Viedne. Prvou leteckou spoločnosťou, ktorá začala lietať do Budapešti bola KLM Royal Dutch Airlines v roku 1957.
Vybavenie a vzhľad letiska.
Letisko môže prijať veľké lietadlá ako, napr. Boeing 747, Antonov An-124 a Antonov An-225, ale najčastejšie sa na tomto letisku nachádzajú lietadlá typu Airbus a Boeing. Letisko má dve vzletové a pristávacie dráhy s dĺžkou a a tiež riadiacu vežu. Lety sú sústredené do dvoch moderných terminálov. Cestujúci z letov zo schengenského priestoru prechádzajú cez terminál 2A.
Európska cesta 80

Európska cesta 80 ("E80") je európska cesta, vedúca z Lisabonu v Portugalsku do mesta Gürbulak na turecko-iránskej hranici. Jej celková dĺžka je okolo 6 100 km a patrí tak k najdlhším svojho druhu.
Priebeh.
Európska cesta E80 križuje Európu zo západu na juhovýchod týmito štátmi:
Zoznam osobností Oravy (abecedný)

Toto je abecedný zoznam osobností Oravy.
Ian Brown

Ian George Brown (* 20. február 1963, Warrington, Spojené kráľovstvo) je britský spevák, najznámejší ako spevák skupiny The Stone Roses. Po rozpade kapely sa vydal na sólovú dráhu a vytvoril 10 sólových albumov.
Hudobná kariéra a The Stone Roses.
The Stone Roses vznikla v roku 1984 v anglickom meste Manchester. Brown v nej pôsobil ako hlavný vokalista a taktiež skladateľ. The Stone Roses boli inšpiráciou legendárnych neskorších kapiel a to najmä tvorcov legendárneho hudobného hnutia 90-tych rokov, tzv. Britpopu - Oasis, Blur, Suede, no aj mladších Coldplay, Franz Ferdinand, či Arctic Monkeys. Triumf Iana Browna ako aj skupiny Stone Roses bol taký veľký, že si slávna štvorica povedala, že budú najväčšou kapelou na svete, čo sa im aj podarilo, pretože takí inšpirační boli len 20 rokov pred nimi The Beatles. V apríli 1996 sa napriek Brownovmu nesúhlasu rozhodol gitarista Stone Roses John Squire opustiť kapelu, ktorá fungovala ešte 6 mesiacov, ale potom sa po katastrofálnych koncertoch, kde ich diváci vypískali, rozhodli kapelu rozpustiť. Odvtedy Ian Brown a John Squire spolu ani neprehovorili. John Squire sa začal venovať maľovaniu a dokonca povedal že keby mu Ian zavolal, ihneď by mu zložil.
Sólová cesta.
Po rozpade Stone Roses sa Ian Brown vydal na sólovú dráhu. Vydal spolu 10 samostatných albumov a mnoho singlov, ktoré sa umiestňovali v top 10. Spieval trikrát na festivale v Glastonbury, na V festivale alebo v T-In The Park. Od hudobnej spoločnosti NME získal ocenenie Godlike Genius za hudobnú tvorbu. Je tvárou reklamy známej spoločnosti Adidas, ktorú zviditeľňuje spolu so svojim dobrým priateľom, Noelom Gallagherom z Oasis.
Brno-Ořešín

Brno-Ořešín je mestská časť na severe štatutárneho mesta Brna. Pod názvom Ořešín tiež katastrálne územie a do 26. novembra 1971 samostatná obec.
Mestská časť má rozlohu 306,53 ha, je tu evidovaných 12 ulíc a 211 adries.
Birka

Birka alebo Birca alebo Bierkø, dnes písané Björkö, bolo dôležité obchodné stredisko v oblasti Baltickom mori od 8. do 10. storočia (v období Vikingov). Obchodovalo sa s tovarom z východnej Európy a Orientu, možno až z Číny. Rozkladalo sa na severozápadnom cípe ostrova Björkö v jazere Mälaren v Švédsku, západne od dnešného Štokholmu a neďaleko od ďalšieho obchodného centra Helgö. 
Sídlo bolo založené v 9. storočí a stalo sa tak prvým sídlom mestského typu vo Švédsku. V roku 831 sa tu konala prvá kresťanská kongregácia vo Švédsku, ktorú vytvoril svätý Ansgar. V 10. storočí význam oblasti upadol, pretože sa strategickejším miestom pre Rusko-byzantský obchod stali ostrov Gotland a sídlo Sigtuna. Úpadok mohol nastať aj v dôsledku poklesu hladiny mora. 
V roku 1993 bola Birka a susedný Hovgården zapísané na zoznam svetového dedičstva UNESCO.
Tlačová agentúra Slovenskej republiky

Tlačová agentúra Slovenskej republiky, skr. TASR, (feb. 1993 - 2008 "Tlačová agentúra Slovenskej republiky - Slovakia", 1.4.1992 - feb. 1993 "Česko-slovenská tlačová kancelária Slovenskej republiky") je slovenská tlačová agentúra. Sídli v Bratislave, riaditeľom je Vladimír Puchala, ktorý bol zvolený Správnou radou TASR 5. septembra 2017. 
TASR vznikla 1. apríla 1992 odčlenením od Česko-slovenskej tlačovej kancelárie pod provizórnym názvom "Česko-slovenská tlačová kancelária Slovenskej republiky"; zvyšná Česko-slovenská tlačová kancelária potom čoskoro zanikla a 15. 11. 1992 z nej vznikla Česká tisková kancelář. 
TASR bola donedávna štátnou organizáciou, až 23. septembra 2008 bola transformovaná na verejnoprávnu inštitúciu. TASR sa definuje ako "verejnoprávna, národná, nezávislá, informačná inštitúcia, ktorá poskytuje službu verejnosti v oblasti spravodajstva". 
TASR prevádzkuje spravodajský internetový portál Teraz.sk, ktorý je prístupný verejnosti od 7. marca 2012.
18. septembra 2012 spustila tlačová agentúra nový portál Webmagazin.sk, ktorý je prepojený so spravodajským portálom Teraz.sk.
Správna rada.
Správna rada ako dozorný orgán verejnoprávneho média dohliada na plnenie úloh, ktoré tlačovej agentúre vyplývajú zo zákona. Rada volí a odvoláva generálneho riaditeľa. Okrem iného tiež schvaľuje dlhodobé plány a koncepcie rozvoja, návrh rozpočtu či účtovnej uzávierky, výročnú správu o činnosti a hospodárení, návrhy na podnikateľské zámery, kontroluje hospodárenie agentúry a nakladanie s jej majetkom. Prerokúva tiež sťažnosti týkajúce sa činnosti agentúry.
Správna rada má päť členov a je zložená z odborníka v oblasti práva, odborníka v oblasti ekonómie, odborníka v oblasti žurnalistiky a odborníka v oblasti informačných technológií, ktorých volí a odvoláva Národná rada Slovenskej republiky. Piateho člena volia a odvolávajú zamestnanci agentúry zo zamestnancov tlačovej agentúry v pracovnom pomere. Ćlenom správnej rady nemôže byť generálny riaditeľ. Funkčné obdobie člena správnej rady je päť rokov a možnosťou opätovného zvolenia, najviac na dve po sebe nasledujúce funkčné obdobia.
Členovia správnej rady.
2019 – marec 2021.
Predsedom Správnej rady TASR bol
členovia:
2014 – 2019.
Radu tvoril predseda Vladimír Masár (ekonómia), podpredseda Boris Chovanec (právo), Peter Alakša (informačné technológie), Ján Sand (žurnalistika) a Richard Kvasňovský.
Generálni riaditelia.
PhDr. Vladimír Puchala. Vznik funkcie: 18.07.2017 - doteraz
Patriot (album)

Patriot je deviaty štúdiový album slovenskej rockovej kapely Tublatanka vydaný v roku 2005 Monitorom EMI Czech Republic s.r.o.
Chattušaš

Chattušaš alebo Chattuša bolo hlavné mesto Chetitskej ríše. Nachádzalo sa v blízkosti dnešného tureckého mesta Boğazkale, v minulosti nazývaného Boğazköy, v Çorumskej provincii na severovýchode strednej Anatólie. Leží v zátočine rieky Kızılırmak (v chetitských prameňoch "Marašantija") východne od dnešnej Ankary. 
Lokalita je od roku 1986 je zapísaná na zozname Svetového dedičstva UNESCO.
Svet v ohrození

Svet v ohrození je jedenásty štúdiový album slovenskej rockovej skupiny Tublatanka vydaný v roku 2010. Skupina sa týmto albumom po "popovejšom" období vrátila k hutnejšiemu zvuku a rockovejším pesničkám albumov z 80-tych rokov.
Daniel Passarella

Daniel Passarella (* 25. máj 1953) je bývalý argentínsky futbalista a futbalový tréner. Bol kapitánom argentínskeho mužstva, ktoré vyhralo Majstrovstvá sveta 1978 a hráčom mužstva, ktorého vyhralo Majstrovstvá sveta 1986. Trénoval okrem iného aj národné reprezentácie a . Od roku 2009 je riaditeľom argentínskeho klubu River Plate.
13 (Six Feet Under)

13 je ôsmy štúdiový album od americkej deathmetalovej skupiny Six Feet Under. Album bol vydaný 21. marca 2005 vydavateľstvom Metal Blade Records.
Frontón

Frontón je architektonický prvok klasickej rádovej architektúry. Je to štítový nadstavec, umiestnený väčšinou nad oknom alebo portálom (častý v klasicizme).
Spravidla má tvar nízkeho rovnoramenného trojuholníka alebo segmentu, môže však byť i rozoklaný. V baroku bolo veľmi obvyklé použitie striedajúcich sa trojuholníkových a segmentových frontónov.
Ak je umiestnený nad oknami, označuje sa ako suprafenestra, ak nad dverami či bránou ako supraporta.
Pre frontón nachádzajúci sa nad rizalitom alebo priečelím sa niekedy používa nesprávne označenie tympanón.
Karol Borsuk

Karol Borsuk (* 8. máj 1905, Varšava, Ruská ríša – † 24. január 1982, Varšava, Poľsko) bol poľský matematik. 
Je známy predovšetkým vďaka práci v topológii. Je zakladateľom teórie známej ako teória tvarov. Spoločne so Stanislawom Ulamom je autorom tzv. Borsukovej-Ulamovej vety.
Vodný hrad

Vodný hrad alebo vodný zámok je hrad s vonkajšími múrmi obklopenými priekopou s vodou alebo vodnou plochou. Obklopujúca voda slúžila ako obranný prvok.
Charakteristika.
Vodné hrady boli v stredoveku bežné a najčastejšie sa stavali v rovinatej krajine. Pôvodné vodné hrady boli stavané na sťaženie útoku nepriateľov. Obklopujúca vodná plocha tiež slúžila v dobách sucha ako zdroj vody, rýb či primitívna kanalizácia. Hrad mal len jeden vchod prístupný padacím mostom, ktorý býval v noci či v prípade hroziaceho nebezpečenstva zdvihnutý. Pre niektoré hrady je typické využitie prírodného alebo umelého jazera s hradom stúpajúcim viac či menej priamo z vody v tvare ostrova nebo polostrova. V menšom počte prípadov bola voda skôr opevnením než obranou proti lupičom alebo vzbure. Ako príklad možno uviesť hrad Cornet v Guernsey. V neskoršom období boli vodné hrady navrhnuté k odolnosti proti útoku delostreľby. Vodné plochy boli využivané aj na ochranu pred búrkami, napríklad bastiónová pevnosť v Olomouci. Časom boli mnohé opevnené hrady premenené na zámky, paláce, hotely alebo veľké rezidencie, upravené na pobyt hostí alebo miesto na bývanie.
Eredivisie

Eredivisie je najvyššia holandská futbalová súťaž. Bola založená v roku 1956. Ligu tvorí celkovo 18 klubov, ktoré zvyčajne od augusta do mája súťažia o holandský titul. Každý tím odohrá počas sezóny 34 zápasov a celkovo sa odohrá až 306 zápasov. Najviac ligových titulov má Ajax, celkovo 36. Feyenoord je aktuálnym víťazom sezóny 2022/23.
Formát súťaže.
V súťažnom ročníku hrá o titul 18 mužstiev, zvyčajne od augusta do mája. Každý z osemnástich klubov odohrá v priebehu sezóny s ďalšími mužstvami dva zápasy, jeden doma a jeden vonku, spolu 34 zápasov. Za víťazstvo sa udeľujú tri body, za remízu 1 bod a za prehru sa neudeľuje žiaden. Tímy sa zoradia do ligovej tabuľky na základe počtu získaných bodov, v prípade rovnosti bodov rozhoduje gólový rozdiel a nakoniec počet strelených gólov. Na konci sezóny mužstvo s najväčším počtom bodov získa ligový titul. Dva tímy s najnižším počtom získaných bodov zostupujú do nižšej súťaže Eerste Divisie a najlepšie dve mužstvá z tejto ligy ich nahradia v najvyššej súťaži. Tretí tím druhej ligy sa kvalifikuje do baráže o postup do Eredivisie proti 16. tímu z najvyššej súťaže. Počet tímov v najvyššej súťaži sa v priebehu rokov menil nasledovne:
Európska kvalifikácia.
V sezóne 2023/2024 podľa UEFA koeficientu traja najlepší v lige postupujú do Ligy majstrov a z nich prví dvaja do skupinovej fázy a tretí musí absolvovať kvalifikáciu. Víťaz pohára KNVB Cup postúpi do skupinovej fázy Európskej ligy a štvrtý tím si zaručí kvalifikáciu do 2. predkola Európskej ligy. Tímy na 5. až 8. mieste sa stretnú v play-off o postup do 2. predkola Konferenčnej ligy.
Radoslav Kováč

Radoslav Kováč (* 27. november 1979, Šumperk) je český futbalový reprezentant. V súčasnosti je hráčom klubu Premier League West Ham United. Hráva na pozícii obrancu.
Prvý zápas v českej reprezentácii odohral 9. októbra 2004 proti .
Stanisław Ulam

Stanisław Marcin Ulam (* 13. apríl 1909, Ľvov, Ukrajina, vtedy Halič, Rakúsko-Uhorsko - † 13. máj 1984, Santa Fe, Nové Mexiko, USA) bol poľský matematik. Spolupracoval na vývoji americkej atómovej bomby. Spoločne s Edwardom Tellerom je pôvodcom Tellerovho-Ulamovho dizajnu termonukleárnych zbraní.
V matematike sa zaoberal predovšetkým teóriou čísel, teóriou množín, teóriou miery, ergodickou teóriou, dynamickými systémami a algebraickou topológiou. Po druhej svetovej vojne sa viac než rigoróznou matematikou zaoberal skôr rôznymi špekulatívnymi úvahami, napríklad ohľadne aplikácií matematiky vo fyzike, či biológii. Je po ňom pomenovaných viacero viet a matematických konceptov.
Division 1 1933/1934

Division 1 1933-1934 bol druhý ročník francúzskej ligy Ligue 1. Obhajcom titulu bol Olympique Lillois. Víťazom sa stal FC Sète. Najlepší strelec bol István Lukács s FC Sète s 28 gólmi.
Európska cesta 40

Európska cesta 40 ("E40") je európska cesta vedúca z Calais vo Francúzsku do mesta Leninogorsk v Kazachstane. 
Priebeh.
Európska cesta E40 spája západnú Európu s centrálnou Áziou a svojou dĺžkou okolo 8 000 km je najdlhšou zo všetkých európskych ciest. Prechádza územím týchto štátov:
13 (rozlišovacia stránka)

13 môže byť:
Rockstar North

Rockstar North Ltd. (predtým DMA Design Ltd.) je škótske herné vývojárske štúdio. Najviac sa preslávilo vývojom populárnej série hier Grand Theft Auto. Táto firma je súčasťou Rockstar Games, ktorú vlastní Take-Two Interactive.
Rockstar Leeds

Rockstar Leeds (predtým Mobius Entertainment) je anglické herné štúdio. Publikovalo hry hlavne pre Game Boy Color a Game Boy Advance, ale podieľalo sa aj na hre Midnight Club 3: DUB Edition a sérii Grand Theft Auto pre PSP. Toto štúdio bolo založené v roku 1997 Gordonom Hallom, Jasnom McGannom, Daveom Boxom, Ianom Bowdenom a Justinom Johnsonom. V apríli 2004 bola firma odkúpená firmou Rockstar Games a premenovala sa na Rockstar Leeds.
Oudenaarde

Oudenaarde (francúzsky "Audenarde") je mesto v belgickej provincii Východné Flámsko vo Flámskom regióne s asi 29 000 obyvateľmi.
Albert Libchaber

Albert Joseph Libchaber (* 23. október 1934, Paríž, Francúzsko ) je americký fyzik. 
Je známy predovšetkým vďaka práci v experimentálnej fyzike kondenzovaného stavu a teórii chaosu, kde experimentálne potvrdil hypotézy Mitchella Feigenbauma. Je nositeľom Wolfovej ceny za fyziku za rok 1986.
Valentine Telegdi

Valentine Telegdi alebo Bálint Telegdi (* 11. január 1922, Budapešť, Maďarsko - † 8. apríl 2006, Pasadena, Kalifornia, USA) bol americký fyzik. 
Zaoberal sa predovšetkým jadrovou fyzikou. Je nositeľom Wolfovej ceny za fyziku za rok 1991.
Lee Marvin

Lee Marvin (* 19. február 1924, New York, New York, USA† 29. august 1987, Tucson, Arizona) bol americký filmový herec. Medzi jeho najznámejšie úlohy patrí postava veliteľa vo filme "The Dirty Dozen" alebo úloha v komediálnom westerne "Cat Ballou" s Jane Fondovou v hlavnej úlohe, za ktorú dostal cenu Americkej filmovej akadémie Oscar.
Životopis.
Ako herec stvárňoval drsných, tvrdých a športovo založených mužov v rôznych westernových, akčných, kriminálnych a vojnových filmoch. Na začiatku svojej hereckej kariéry hral skôr menšie epizódne úlohy kriminálnikov, radových vojakov a ľudí na okraji spoločnosti. Postupne sa však vypracoval na uznávaného herca.
Mal slávnych predkov, ktorí sa významne zapísali do amerických dejín. Jeho otec bol potomkom Matthewa Marvina, ktorý je považovaný za jedného zo zakladateľov amerického mesta Hartford. Jeho matka pochádzala z rodiny Augustína Washingtona, ktorý bol bratom prvého prezidenta USA George Washingtona. Študoval na niekoľkých amerických školách, žiadnu z nich však nedokončil. Vstúpil do armády Spojených štátov, kde slúžil v 4. divízii americkej námornej pechoty ako ostreľovač. Táto jednotka bojovala počas 2.svetovej vojny v Tichomorí v bitke o ostrov Saipan. Lee bol v tejto bitke ranený, následne bol vyznamenaný purpurovým srdcom a uvoľnený z vojenskej služby. Tieto vojnové skúsenosti ho poznamenali na celý život. 
Krátku dobu hral v divadle ako herec v rôznych vedľajších a epizódnych úlohách. V roku 1950 sa presťahoval do New Yorku. Svoje skúsenosti a znalosti z vojnového obdobia neskôr uplatnil v Hollywoode, kde okrem svojej hereckej práce často pomáhal ako vojenský poradca pri natáčaní vojnových filmov a westernov. 
Skutočný filmový debut prišiel v roku 1951 v snímke "You're in the Navy Now", kde si zahral s Gary Cooperom, ale aj s vtedy ešte úplne neznámym hercom Charlesom Bronsonom. Od polovice 50. rokov jeho herecká hviezda postupne stúpala nahor. Po veľkom množstve drobných epizódnych rolí sa dostavil úspech v televíznom seriáli "M Squad", kde hral postavu tvrdého chicagského policajta. Na začiatku 60. rokov hral významné úlohy v troch snímkach s Johnom Waynom.
Algebrická topológia

Algebrická topológia (staršie "algebraická topológia") je oblasť matematiky, ktorá využíva metódy abstraktnej algebry na štúdium topologických priestorov. Cieľom je nájsť algebrické invarianty, ktoré charakterizujú topologický priestor až na homeomorfizmus. V niektorých prípadoch je takáto požiadavka nesplniteľná a hľadá sa charakterizácia až na homotopickú ekvivalenciu.
Hlavnou charakteristikou algebrickej topológie je teda aplikácia algebrických metód v topológii. V niektorých prípadoch je však možná aj aplikácia topológie v algebre. Takýmto spôsobom sa dá napríklad dokázať, že každá podgrupa voľnej grupy je voľná grupa.
Józef Marcinkiewicz

Józef Marcinkiewicz (* 30. marec 1910, Cimoszka, Poľsko, vtedy Ruská ríša - † 1940, Charkov, Ukrajina, vtedy ZSSR) bol poľský matematik a študent Antoniho Zygmunda. Zaoberal sa predovšetkým matematickou analýzou a teóriou pravdepodobnosti. Je po ňom pomenovaných viacero viet, najznámejšia je pravdepodobne Marcinkiewiczova veta o interpolácii. V roku 1940 bol v Charkove popravený v rámci katynského masakru.
Distribučná funkcia (štatistika)

Distribučná funkcia alebo funkcia rozdelenia (pravdepodobností) alebo (skôr ľudovo) (zľava) kumulovaná pravdepodobnosť je funkcia, ktorá udáva pravdepodobnosť, že je hodnota náhodnej premennej menšia ako (alebo menšia rovná ako) zadaná hodnota. 
Jednoznačne určuje rozdelenie pravdepodobnosti a v spojitom prípade je úzko spätá s funkciou hustoty pravdepodobnosti. 
Definícia.
Nech formula_1 je náhodná premenná z určitého rozdelenia a formula_2 je ľubovoľné reálne číslo. Potom funkciu formula_3 definovanú predpisom
nazývame distribučná funkcia tohto rozdelenia. V prípade, že formula_1 je spojitá náhodná premenná s hustotou formula_6, potom platí:
Príklady.
V nasledovnej tabuľke sú uvedené príklady distribučných funkcií. Nie vždy ju možno vyjadriť explicitným vzorcom, ako je to u normálneho rozdelenia. V tomto prípade sa používa priamo definícia distribučnej funkcie v spojitom prípade ako funkcia hornej hranice.
Desislav Čukolov

Desislav Slavov Čukolov (; * 22. december 1974, Ruse, Bulharsko – † 8. marec 2022) bol bulharský politik, bývalý poslanec Európskeho parlamentu (2007-2009) a poslanec bulharského parlamentu od roku 2009. 
Bol ženatý a mal jedno dieťa.
V parlamentných voľbách v roku 2005 kandidoval za novú stranu Ataka a bol zvolený.
Vo voľbách do Európskeho parlamentu v roku 2007 kandidoval za Atakú na 3. mieste kandidátky a bol zvolený. Vo voľbách v roku 2009 znova kandidoval na 3. mieste, ale nebol zvolený, pretože strana Ataka vtedy získala dvoch poslancov.
Hovoril po nemecky, po rusky a po anglicky.
Robert Duvall

Robert Selden Duvall (* 5. január 1931, San Diego, Kalifornia, USA) je americký, Oscarom ocenený herec a filmový režisér.
Život.
Detstvo a štúdiá.
Narodil sa v kalifornskom San Diegu. Jeho otcom bol William Howard Duvall, bývalý generál amerického námorníctva s francúzskymi hugenotskými koreňmi; matkou amatérska herečka, potomok južanského generála Roberta E. Leeho. Duvallov otec bol metodista, matka bola príslušníčkou náboženského hnutia Kresťanská veda, v ktorého viere bol vychovaný aj malý Robert. Dodnes sa k tomuto hnutiu hlási, hoci, ako sám uvádza, veľkú časť života neprežil práve v kresťanskom duchu. 
Vyrastal v značne vojensky zameranej rodine, istú dobu žil v Marylandskom Annapolise, v blízkosti Námornej akadémie Spojených štátov. V armáde slúžil pod číslom 52 346 646 od 19. augusta 1953 do 20. augusta 1954, dosiahol hodnosť Private First Class a získal ocenenie National Defense Service Medal. 
Herectvo vyštudoval na The Neighborhood Playhouse newyorskej School of Theatre pod dohľadom Sanforda Meisnera. 
Má hviezdu na Hollywoodskom chodníku slávy. 
Filmová kariéra.
Jeho debutom sa stala úloha "Boo Radleyho" v kritikou ocenenom filme "Ako zabiť vtáčika" (1962), ale naozajstného úspechu sa dočkal až stvárnením postavy Toma Hagena v "Krstnom otcovi" (1972) a "Krstnom otcovi II ." ( 1974).
Distribučná funkcia

Distribučná funkcia môže byť:
Lak (Maďarsko)

Lak je obec v Maďarsku v Boršodsko-abovsko-zemplínskej župe v Edelénskom okrese.
Má rozlohu 1 976 ha a žije tu 604 obyvateľov .
Pomáci

Pomáci (iné názvy pozri nižšie) sú skupina (slovanských) Bulharov žijúca v južnej časti Bulharska v dolinách pohoria Rodopy a severnom Grécku. 
Názvy.
Slovenské názvy tejto skupiny sú: Pomáci, Pomaci, Pomakovia, bulharskí moslim(ov)i(a), moslimskí Bulhari, Bulharomohamedáni, bulharskí mohamedáni, mohamedánski Bulhari.
Tie z vyššie uvedených názvov, ktoré obsahujú slovo moslim alebo mohamedán, sa môžu vzťahovať aj všeobecne na akýchkoľvek Bulharov, ktorí sú moslimovia; historicky napríklad na povolžských Bulharov.
Charakteristika.
Počas dlhej osmanskej nadvlády konvertovali na islam (podľa niektorých názorov nenásilne, podľa iných násilím). Stali sa hlavnými spojencami okupačnej tureckej moci v Bulharsku. Neslávne sa preslávili účasťou na krvavom potlačení protitureckého povstania Bulharov v roku 1876, ale aj bojom proti kresťanským krajanom a oslobodzovacej ruskej armáde v rokoch 1877 až 1878. Po vyhlásení samostatnosti Bulharska mnohí emigrovali do Turecka. Ďalšia vlna emigrácie do Turecka pokračovala kvôli druhej svetovej vojne. 
Pre pomácke dediny je typický svojrázny folklór a moslimská architektúra. V mnohých dedinách žijú spoločne s kresťanskými Bulharmi, s ktorými ich spája spoločný slovanský jazyk. V niektorých oblastiach žijú spoločne s Turkami, od ktorých sa ale odlišujú jazykom. Podľa sčítania z roku 2001 žije v Bulharsku 131 531 Pomákov. Žijú najmä v okolí mesta Smoľan v južnom Bulharsku, ale aj v okolí Blagoevgradu a Pazardžiku. Podľa údajov z roku 2011 sa počet Pomakov znížil na 67 350. Malé komunity žijú aj v severnom Grécku a Macedónsku. Pomerne vysoký počet Pomákov žije aj v Turecku, kde sa ale asimilujú s moslimským tureckým obyvateľstvom.
Giorgio Vasari

Giorgio Vasari (* 30. júl 1511, Arezzo, Taliansko – † 27. jún 1574, Florencia) bol taliansky maliar, spisovateľ, historik a architekt. V súčasnosti je známy pre svoje biografie talianskych umelcov a považuje sa za ideologického zakladateľa disciplíny dejín umenia, považuje sa teda za prvého kunsthistorika.
Život a dielo.
Narodil sa v toskánskom meste Arezzo. Už v mladosti sa, na základe odporúčania bratranca Lucu Signorelliho, staral o jeho vzdelanie majster Guglielmo da Marsiglia, ktorý maľoval vitráže. V šestnástich rokoch odišiel do Florencie a pridal sa k majstrovi Sartovi a jeho žiakom, ktorými boli Rosso Fiorentino a Pontormo. To povzbudilo jeho humanistické vzdelanie. Spriatelil sa s Michelangelom, čo neskôr ovplyvnilo jeho štýl maľby.
V roku 1529 (počas obliehania Florencie) odišiel do Ríma a študoval práce Raffaela a ostatných umelcov vtedajšej vrcholnej renesancie. Jeho manieristické maľby boli viac uznávané počas jeho života ako po jeho smrti. Neustále získaval zákazky od Mediciovcov z Florencie a Ríma a pracoval v Neapole, Arezze a ostatných mestách. Viaceré jeho maľby boli zachované. Najdôležitejšími sa stali jeho nástenné maľby z roku 1555 v budove Palazzo Vecchio vo Florencii a nedokončené fresky (dokončil ich Federico Zuccari a Giovanni Balducci) v katedrále Santa Maria del Fiore. 
Ako architekt bol možno viac úspešnejší ako maliar. Jeho lodžia v paláci Palazzo degli Uffizi utvára jedinečný verejný koridor a námestie, ktoré je v súlade s blízkou riekou Arno. Vo Florencii vytvoril aj dlhú pasáž nazývanú koridor Vasari (), ktorý spája palác Vecchio s palácom Pitti na druhej strane rieky. Zastrešená časť pasáže prechádza aj cez známy most Ponte Vecchio.
Rekonštruoval aj stredoveké kostoly, dnes baziliky Santa Maria Novella a Santa Croce. Odstránil z nich pôvodné lektórium a chór a prispôsobil ich svojej dobe. V Ríme pracoval na Ville Giulia pápeža Júliusa III. Jeho spolupracovníkmi boli Giacomo Barozzi da Vignola a Bartolomeo Ammanati.
V roku 1563 pomohol založiť akadémiu umenia "Accademia e Compagnia delle Arti del Disegno", následne nazývanú "Accademia delle arti del disegno".
Le Vite.
Ako prvý taliansky kunsthistorik vytvoril dielo "Le Vite de' più eccellenti pittori, scultori, e architettori" ("Životy najvýznamnejších maliarov, sochárov a architektov"). Dielo bolo vydané v roku 1550, druhé vydanie z roku 1568 obsahovalo aj podobizne niektorých umelcov. Opísal nielen životy známych umelcov ale aj ich dobové umelecké techniky, pridal anekdoty a klebety.
George Szekeres

George Szekeres (* 29. máj 1911, Budapešť, Maďarsko, vtedy Rakúsko-Uhorsko – † 28. august 2005, Adelaide, Austrália) bol austrálsky matematik židovského pôvodu narodený v Maďarsku.
Narodil sa v Budapešti, kde vyštudoval chémiu a šesť rokov aj pracoval ako analytický chemik. V roku 1936 sa oženil s tiež známou matematičkou Esther Kleinovou. Po nástupe nacizmu musel aj s rodinou odísť z Maďarska a až do konca vojny pracoval v Šanghaji. V roku 1948 prijal pozíciu na univerzite v Adelaide, čím sa začalo jeho pracovne najplodnejšie obdobie.
Zaoberal sa predovšetkým diskrétnou matematikou, najmä teóriou grafov, kde sú po ňom pomenované Szekeresove snarky, kombinatorickou geometriou a Ramseyho teóriou, kde je po ňom a Paulovi Erdősovi pomenovaná Erdősova-Szekeresova veta. Zaoberal sa však napríklad aj všeobecnou teóriou relativity, kde je po ňom a Martinovi Davidovi Kruskalovi pomenovaný tzv. Kruskalov–Szekeresov súradnicový systém.
Martin David Kruskal

Martin David Kruskal (* 28. september 1925, New York, USA - † 26. december 2006, Princeton, New Jersey) bol americký matematik a fyzik. Je známy vďaka svojej práci v najrôznejších oblastiach matematiky a fyziky, ako napr. všeobecná teória relativity, fyzika plazmy, matematická analýza (obzvlášť diferenciálne rovnice), či asymptotická analýza. Najznámejší je však pravdepodobne vďaka objavu solitónov, o ktorých vypracoval teóriu.
Spoločne s Georgeom Szekeresom je spoluobjaviteľom tzv. Kruskalovho-Szekeresovho súradnicového systému používaného v teórii relativity.
Kruskal

Kruskal môže byť:
Esther Szekeresová

Esther Szekeresová (rod. Esther Kleinová; * 20. február 1910, Budapešť, Maďarsko, vtedy Rakúsko-Uhorsko – † 28. august 2005, Adelaide, Austrália) bola austrálska matematička židovského pôvodu narodená v Maďarsku, manželka Georgea Szekeresa. Zaoberala sa predovšetkým diskrétnou matematikou, najmä kombinatorikou.
Joseph Kruskal

Joseph Bernard Kruskal (* 29. január 1928, New York, New York, USA – † 19. september 2010, Princeton, New Jersey) bol americký matematik, informatik a štatistik, ktorý sa zaoberal aj psychometriou. Je známy predovšetkým ako tvorca tzv. Kruskalovho algoritmu na hľadanie najlacnejšej kostry grafu. Pracoval tiež v teórii usporiadania.
Martin Poljovka

Martin Poljovka (* 9. január 1975) je bývalý slovenský futbalový reprezentant a súčasný tréner MFK Dukla Banská Bystrica. Hrával na poste obrancu. Bol považovaný za jednu z opôr Corgoň ligy, pre jeho defenzívne schopnosti.
V slovenskej lige debutoval v drese Dukly Banská Bystrica v roku 1995. Okrem Banskej Bystrici pôsobil aj osem a pol roka v Spartaku Trnava. Je švagrom Mareka Bažíka. V utorok 27. marca 2012 prekonal rekord Mareka Ujlakyho v počte štartov v najvyššej slovenskej súťaži, keď nastúpil na svoj 371. zápas.
27. decembra 2024 bol vymenovaný za hlavného trénera MFK Dukla. Vo funkcii nahradil Mareka Bažíka, ktorý pokračuje ako jeho asistent.
Bánhidské nárečie

Bánhidské slovenské nárečie patrí do západoslovenského nárečia a vytvorilo sa počas storočného spolunažívania s jazykom maďarského a nemeckého obyvateľstva. Západoslovenské nárečia sú používané na území Bratislavskej, Nitrianskej, Trenčianskej, Komárňanskej, Ostrihomskej župy. Latinský, nemecký a maďarský vplyv sa uplatňoval už aj v jazyku kolonistov prichádzajúcich sem v 18. storočí. Na základe ich nárečia mohli pochádzať z Vrbovca, Podbranča, zo severnej časti bývalého senického okresu a z okolia pohoria Považský Inovec.
Spoluhláskové zmeny.
V Bánhide sa rozšíril typ ”Ž”-kania, slovesá dostanú v 2.osobe jednotného čísla, prítomného času ,oznamovacieho spôsobu nie tvar s-š, ale so –ž, napr.: namiesto varíš je varíž
„C”-kanie
Na konci čísloviek sa –sť zjednodušuje na –c , napr. jedenásť&gt;jedenác
Samohláskové zmeny.
Pravdepodobne vplyvom maďarčiny sa „o” alebo „u” premieňa na „e”, tým sa stáva mékaním .napr. vzadu&gt;zadek, vonku&gt;venku, ja som&gt;ja sem, svokor&gt;sveker, hrotok&gt;hrotek.
French Open 2010

French Open 2010 bol grandslamový tenisový turnaj, ktorý sa konal od 23. mája do 6. júna 2010 v Paríži na antukových dvorcoch Rolanda Garossa.
Finále.
Dvojhra mužov.
 Rafael Nadal vs. Robin Söderling, 6–4, 6–2, 6–4 
Dvojhra žien.
 Francesca Schiavoneová vs. Samantha Stosurová, 6–4, 7–6(2) 
Štvorhra mužov.
 Daniel Nestor / Nenad Zimonjić vs. Lukáš Dlouhý / Leander Paes, 7–5, 6–2 
Štvorhra žien.
 Serena Williamsová / Venus Williamsová vs. Květa Peschkeová / Katarina Srebotniková, 6–2, 6– 3 
Zmiešaná štvorhra.
 Katarina Srebotniková / Nenad Zimonjić vs. Jaroslava Viačeslavovna Švedovová / Julian Knowle, 4–6, 7–6(5), [11–9]
Tangenciálne zrýchlenie

Tangenciálne zrýchlenie alebo dotyčnicové zrýchlenie je zložka zrýchlenia v smere dotyčnice k trajektórii pohybu. Je to vektorová veličina, ktorá charakterizuje časovú zmenu veľkosti rýchlosti. Označuje sa formula_1 a má jednotku m.s-2. Platí:
kde:
V špeciálnom prípade priamočiareho pohybu je tangenciálne zrýchlenie rovné celkovému zrýchleniu. 
Opakom tangenciálneho zrýchlenia je normálové zrýchlenie. Súčet tangenciálneho a normálového zrýchlenia je (celkové) zrýchlenie.
Marije Cornelissenová

Marije Cornelissenová (* 9. marec 1974, Stiens, Holandsko) je holandská politička . V roku 2009 bola zvolená do Európskeho parlamentu.
Život pred politikou.
Marije Cornelissenová vyrástla v ľavicovej a feministickej rodine. Už v mladom veku sa zúčastňovala na demonštráciách proti prítomnosti zbraní hromadného ničenia v Holandsku . Ako jediný ateistický študent absolvovala prísnu katolícku základnú školu. Na univerzite v Utrechte vyštudovala medzinárodné vzťahy, pričom sa špecializovala na štúdium konfliktov. 
Politický život.
Od roku 1990 je aktívna v holandskej politickej strane GroenLinks. V rokoch 1996 a 1997 pracovala ako asistentka poslanca Nela van Dijka v oblasti práv žien. Okrem toho bola aktívna v Európskej strany zelených, kde ako holandský delegát v rokoch 1999 a 2006 koordinovala dialóg medzi stranami zelených východnej a západnej Európy. Medzi rokmi 2002 a 2003 participovala na demonštráciách proti vojne v Iraku v Holandsku. Vo voľbách do Európskeho parlamentu v roku 2004 bola na kandidátke strany GroenLinks na ôsmom mieste. 
Až do roku 2009 pôsobila ako riaditeľka Antidiskriminačného úradu v provincii Severný Holland. 
V roku 2009 bola znova kandidátkou do Európskeho parlamentu strany GroenLinks. Stranícky kongres ju umiestnil na tretie miesto kandidátky. Ako kandidátka do Európskeho parlamentu Cornelissenová zdôrazňovala témy sociálnej oblasti, emancipácie a antidiskriminácie. Rovnako obhajovala zvýšenú solidaritu medzi členskými štátmi Európskej únie. 
Po voľbách, kedy bola zvolená za poslankyňa Európskeho parlamentu, sa stala členkou Výboru pre práva žien a rodovú rovnosť a Výboru pre zamestnanosť a sociálne veci. Je tiež podpredsedníčkou politickej skupiny Zelení - Európska slobodná aliancia v Európskom parlamente.
Marije Cornelissenová a Slovensko.
Ako poslankyňa Európskeho parlamentu sa zúčastnila 22. mája 2010 na historicky prvom bratislavskom Dúhovom PRIDE pochode za práva lesieb, gayov, bisexuálov a transgender osôb. V následnom rozhovore pre média vyjadrila svoj názor, že polícia nebola pripravená zabezpečiť bezpečnosť účastníkov pochodu.
Cronquistov systém

Cronquistov systém je taxonomický klasifikačný systém krytosemenných rastlín. Bol vytvorený Arthurom Cronquistom a publikovaný v jeho dielach "An Integrated System of Classification of Flowering Plants" (1981) a "The Evolution and Classification of Flowering Plants" (1968; 2 vydanie, 1988).
Cronquistov systém rozdeľuje krytosemenné rastliny do tried Magnoliopsida (dvojklíčnoslistové rastliny) a Liliopsida (jednoklíčnolistové rastliny). Vo vnútri týchto tried sú rastliny rozdelené do podtried. Systém, tak ako je popísaný v diele "An Integrated System of Classification of Flowering Plants" (1981), pozostáva z 321 čeľadí a 64 radov.
Cronquistov systém je stále značne rozšírený vo svojej originálnej alebo pozmenenej verzii. Veľa botanikov však prechádza na klasifikáciu vytvorenú kolektívom vedcov Angiosperm Phylogeny Group.
Systém.
Nasledovný systém je prevzatý z článku "Some realignments in the dicotyledons" (A. Cronquist: Nord. Journ. Bot. 3: 75—83. 1983) a z diela "The evolution and classification of flowering plants" (1988).
Tachtadžjanov systém

Tachtadžjanov systém alebo Tachtadžianov systém je taxonomický klasifikačný systém rastlín. Bol vytvorený Armenom Tachtadžjanom (Tachtadžianom). Zvyčajne sa porovnáva s Cronquistovým systémom.
Tachtadžjan publikoval a zdokonaľoval systém v týchto dielach: